Төсөл

**МОНГОЛ УЛСЫН ХУУЛЬ**

2019 оны ... дугаар Улаанбаатар хот

сарын ...-ны өдөр

**ШҮҮГЧИЙН ЭРХ ЗҮЙН БАЙДЛЫН ТУХАЙ**

**ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

 **1 дүгээр зүйл**.Шүүгчийн эрх зүйн байдлын тухай хуульд доор дурдсан агуулгатай дараах зүйл, хэсэг, заалт нэмсүгэй:

**1/23 дугаар зүйлийн 23.13 дахь хэсэг:**

“23.13. Шүүгчийн цалин хөлсийг бууруулж болохгүй.”

**2/251 дүгээр зүйл:**

“**251 дүгээр зүйл. Шүүгчийн мэргэшлийн ур чадварыг үнэлэх**

251.1. Шүүгчийн мэргэшлийн түвшинг дэмжих зорилгоор гурваас таван жил тутам мэргэшлийн ур чадварын үнэлгээ /цаашид “Үнэлгээ” гэх/ хийх ажлыг Шүүхийн мэргэшлийн хороо зохион байгуулна.

251.2. Үнэлгээ хийх шалгуур үзүүлэлт, журмыг Шүүхийн ерөнхий зөвлөл батална.

251.3. Мэргэшлийн хороо үнэлгээний дүнд үндэслэн мэдлэг, ур чадвар, ажлын гүйцэтгэл, мэргэшлийн түвшингээ дээшлүүлэх чиглэлээр хугацаатай зөвлөмж боловсруулж тухайн шүүгчид танилцуулна.

251.4. Энэ хуулийн 251.3-т заасан зөвлөмжийг хэрэгжүүлэх журмыг Шүүхийн ерөнхий зөвлөл батална. Үнэлгээнд хамрагдсан шүүгч зөвлөмжийг хэрэгжүүлсэн тухай тайлангаа Шүүхийн мэргэшлийн хороонд танилцуулна.

251.5. Үнэлгээ хийх шалгалтын агуулга, тухайн шүүгчийн үнэлгээний дүн зэрэг нь албаны нууцад хамаарах ба уг мэдээллийг олж авсан, танилцсан хуулийн этгээд, албан тушаалтан, Монгол Улсын иргэн, гадаад улсын иргэн, харьяалалгүй хүн задруулахгүй байх үүрэг хүлээнэ.

251.6. Үнэлгээ хийх явцад илэрсэн сахилгын ноцтой зөрчлийг Шүүхийн сахилгын хороонд шилжүүлэн шалгуулах, эсхүл тухайн шүүгчийг Ерөнхий шүүгч, дээд шатны шүүхийн шүүгчийн сонгон шалгаруулалтад оролцоход нь энэ хуулийн 13.1-д заасны дагуу судлан үзэхээс бусад тохиолдолд үнэлгээний дүнд үндэслэн шүүгчийн эрх зүйн байдлыг дордуулсан аливаа шийдвэр гаргахыг хориглоно.

251.7. Үнэлгээг эс зөвшөөрвөл тухайн шүүгч Ерөнхий зөвлөлд хандан гомдол гаргаж болно.”

**3/27 дугаар зүйлийн 27.1 дэх хэсгийн 27.1.21, 27.1.22, 27.1.23, 27.1.24, 27.1.25, 27.1.26, 27.1.27, 27.1.28 дахь заалт:**

“27.1.21. Үндсэн хуульд заасан хүний эрх, эрх чөлөөний маргаангүй утгыг зөрчих;

27.1.22. шүүхэд итгэх иргэдийн итгэлийг алдагдуулсан үйлдэл, эс үйлдэхүй гаргах;

27.1.23. хуулийг зориудаар, эсхүл илтэд хайхрамжгүйгээр буруу тайлбарлан хэрэглэх;

27.1.24. хэрэглэвэл зохих хуулийг зориудаар, эсхүл илтэд хайхрамжгүйгээр хэрэглэхгүй байх;

27.1.25. хэрэг хянан шийдвэрлэх хуулиар тогтоосон хугацааг үндэслэлгүйгээр гурав буюу түүнээс дээш удаа хэтрүүлэх;

27.1.26. шүүхийн шийдвэрт нөлөөлөхүйц байдлаар хэрэг хянан шийдвэрлэх ажиллагааны журмыг зөрчих;

27.1.27.шүүхийн шийдвэрт санаатайгаар худал мэдээ баримт, утга агуулга бичих, эсхүл мэдээ баримт, тайлбар, үндэслэлийг зориудаар орхих;

27.1.28. шүүх хуралдааны болон хэрэг хянан шийдвэрлэх бусад ажиллагааны тэмдэглэлийг зориудаар өөрчлөх, засварлах, үг үсэг, утга агуулга нэмэх буюу хасах.”

**4/32 дугаар зүйлийн 32.3 дахь хэсэг**:

“32.3. Шүүгчийн ёс зүйн дүрэмд хүний эрх, эрх чөлөө, эрхэм чанарыг хүндэтгэх, хууль дээдлэх, хараат бус байх, төвийг сахих, үнэнч шударга байх, нууцыг хадгалах, үүрэгт ажилдаа хариуцлагатай хандаж, хичээл зүтгэл гаргах, мэргэжлийн шаардлага хангах, шүүхийн нэр хүнд, шүүхэд итгэх иргэдийн итгэлийг хадгалах, мэдлэг, чадвараа тогтмол дээшлүүлэх зарчмыг тусгана.”

**5/33 дугаар зүйлийн 33.3, 33.4, 33.5, 33.6, 33.7 дахь хэсэг:**

“33.3. Сахилгын хорооны дарга энэ хуулийн 33.1-д заасан гомдол, мэдээллийг долоо хоногийн дотор тохиолдлын журмаар гишүүнд хуваарилна.

33.4. Гишүүн гомдол, мэдээллийг хүлээн авснаас хойш 30 хоногийн дотор шалгана. Сахилгын хорооны дарга шаардлагатай бол энэ хугацааг 30 хоногоор нэг удаа сунгаж болно.

33.5. Гомдол, мэдээлэл хүлээн авсан Сахилгын хорооны гишүүн энэ хуулийн 34.1-д заасан бүрэн эрхийг хэрэгжүүлэхдээ шаардлагатай мэдээ, баримт сэлт, дуу, дүрс бичлэг болон бусад баримтыг гаргуулан авах, гомдол, мэдээлэл, хүсэлтэд дурдсан үйл баримтыг мэдэх этгээдээс гэрчийн мэдүүлэг авч болно.

33.6.Энэ хуулийн 33.5-д заасан мэдээллийг эзэмшиж буй этгээд нь Сахилгын хорооны гишүүн, эсхүл түүний даалгаснаар Сахилгын хорооны ажлын албаны ажилтны шаардсанаар гарган өгөх, гэрчийн хувьд үнэн зөв мэдүүлэг өгөх үүрэгтэй.

33.7.Гишүүн гомдол, мэдээллийг шалгах явцад гомдолд дурдагдаагүй боловч шүүгчийн ёс зүйн зөрчилд хамаарч болзошгүй үйл баримт илэрвэл тусгаарлан шалгана.”

**6/34 дүгээр зүйлийн 34.3, 34.4, 34.5, 34.6, 34.7, 34.8 дахь хэсэг:**

“34.3. Сахилгын хэрэг үүсгэх эсэхийг шийдвэрлэх бүрэлдэхүүн энэ хуулийн 33.4-т заасан шалгалтын дүнг хэлэлцээд олонхын саналаар дараах шийдвэрийн аль нэгийг гаргана:

34.3.1. сахилгын хэрэг үүсгэх;

34.3.2. сахилгын хэрэг үүсгэхээс татгалзах;

34.3.3. гомдол, мэдээллийг дахин шалгуулах.

34.4. Сахилгын хороо энэ хуулийн 34.3.1-34.3.3-т заасан асуудлыг шийдвэрлэж тогтоол гаргана. Тогтоол гаргаснаас хойш 14 хоногийн дотор бичгээр үйлдэж, бүрэлдэхүүнд орсон гишүүд гарын үсэг зурна.

34.5. Энэ хуулийн 34.3.1, 34.3.2-т заасан тогтоолыг бичгээр гарснаас хойш ажлын таван өдрийн дотор шүүгч болон гомдол, мэдээлэл гаргагчид гардуулна. Шүүгч болон гомдол, мэдээлэл гаргагч дурдсан хугацаанд өөрөө гардан аваагүй бол тэдгээрийн оршин суугаа газрын хаягаар баталгаат шуудангаар хүргүүлэх бөгөөд илгээснээс хойш нийслэлд ажлын таван өдөр, орон нутагт ажлын 10 өдөр өнгөрснөөр тогтоолыг гардуулсанд тооцно.

34.6. Сахилгын хэрэг үүсгэсэн, эсхүл үүсгэхээс татгалзсан тогтоолыг шүүгч эсхүл гомдол, мэдээлэл, хүсэлт гаргагч эс зөвшөөрвөл тогтоолыг гардан авснаас хойш 14 хоногийн дотор Сахилгын хороонд гомдол гаргаж болно.

34.7. Гомдлыг Сахилгын хороо нийт гишүүдийн хуралдаанаараа хэлэлцээд сахилгын хэрэг үүсгэсэн тогтоолыг хэвээр үлдээх, эсхүл сахилгын хэрэг үүсгэхээс татгалзсан тогтоолыг хүчингүй болгож, гомдол, мэдээллийг дахин шалгуулах тогтоолын аль нэгийг гаргана.

34.8. Энэ хуулийн 34.3.3, 36.1.3-т заасны дагуу гомдол, мэдээллийг дахин шалгах хугацаа 30 хүртэл хоног байна.”

**7/35 дугаар зүйлийн 35.3 дахь хэсэг:**

“35.3. Гомдол, мэдээллийг шалгах, сахилгын хэрэг үүсгэх, нийт гишүүдийн хуралдаанаар сахилгын хэргийг шийдвэрлэхтэй холбоотой энэ хуулиар зохицуулаагүй бусад харилцааг Сахилгын хорооны дүрмээр зохицуулна.”

**8/36 дугаар зүйлийн 36.4, 36.5 дахь хэсэг:**

“36.4. Гомдол, мэдээлэл гаргагч эсхүл шүүгч нь Сахилгын хорооны магадлалыг эс зөвшөөрвөл гардан авсан өдрөөс хойш 14 хоногийн дотор Улсын дээд шүүхийн Захиргааны хэргийн танхимд гомдол гаргах эрхтэй.

36.5. Улсын дээд шүүхийн Захиргааны хэргийн танхим Сахилгын хорооны магадлалыг Захиргааны хэрэг шүүхэд хянан шийдвэрлэх тухай хуулийн 1301.2-т заасан хүрээнд хянана.”

**9/37 дугаар зүйлийн 37.3, 37.4 дэх хэсэг:**

“37.3. Шүүгчийн тухайн зөрчлийг гаргаснаас хойш гурван жил өнгөрсөн бол сахилгын шийтгэл ногдуулж болохгүй. Энэ хуулийн 33.1-т заасны дагуу Сахилгын хороонд гомдол, мэдээлэл гаргаснаар хөөн хэлэлцэх хугацаа тоолохыг зогсооно.

37.4. Энэ хуулийн 37.1.3-т заасан сахилгын шийтгэл ногдуулах зөрчилд хөөн хэлэлцэх хугацаа үйлчлэхгүй.”

**2 дугаар зүйл.** Шүүгчийн эрх зүйн байдлын тухай хуулийн 18 дугаар зүйлийн 18.6 дахь хэсгийн “Шүүхийн ерөнхий зөвлөл энэ хуулийн 18.4,” гэсний дараа “18.5, 37.2-т” гэж, 31 дүгээр зүйлийн 31.1 дэх хэсгийн “шударга ёсны зарчим” гэсний дараа “, энэ хууль, шүүхийн байгууллага дахь хөдөлмөрийн харилцааг зохицуулсан хуулиар тогтоосон журам” гэж тус тус нэмсүгэй.

**3 дугаар зүйл**. Шүүгчийн эрх зүйн байдлын тухай хуулийн дараах зүйл, хэсэг, заалтыг доор дурдсанаар өөрчлөн найруулсугай:

**1/13 дугаар зүйлийн 13.1 дэх хэсэг:**

“13.1. Шүүхийн ерөнхий зөвлөл нь энэ хуулийн 11.2-т заасан баримт бичиг, энэ хуулийн 11.6-д заасан мэдээлэл, Ерөнхий шүүгч, давж заалдах болон хяналтын шатны шүүхийн шүүгчийн албан тушаалд нэр дэвшсэн шүүгчийн хувьд энэ хуулийн 251 дүгээр зүйлд заасан үнэлгээний дүнг судлан үзэж, нэр дэвшигч бүртэй ганцаарчилсан ярилцлага зохион байгуулж дүгнэлт гаргана.”

**2/17 дугаар зүйлийн 17.1 дэх хэсгийн 17.1.5, 17.1.7 дахь заалт:**

“17.1.5. эрүүгийн хэрэг үүсгэж, яллагдагчаар татсан;

17.1.7. шүүгчид огцруулах сахилгын шийтгэл ногдуулсан;”

**3/ 33 дугаар зүйлийн 33.1 дэх хэсэг:**

“33.1. Шүүгч энэ хуулийн 31.1-т заасныг зөрчсөн гэж үзсэн иргэн, албан тушаалтан, хуулийн этгээд сахилгын хэрэг үүсгүүлэхээр Шүүхийн сахилгын хороо /цаашид “Сахилгын хороо” гэх/-нд гомдол, мэдээлэл гаргана.”

**4/34 дүгээр зүйлийн 34.1, 34.2 дахь хэсэг:**

“34.1. Сахилгын хорооны гишүүн энэ хуулийн 33.4-д заасан хугацаанд гомдол, мэдээллийг шалгаж, сахилгын хэрэг үүсгэх эсэхийг шийдвэрлэх бүрэлдэхүүнийг томилох, хуралдааныг товлон зарлах тухай саналаа Сахилгын хорооны даргад гаргана.

 34.2. Гомдол, мэдээлэл шалгасан гишүүн шалгалтын дүнг сахилгын хэрэг үүсгэх эсэхийг шийдвэрлэх хуралдаанд танилцуулна. Сахилгын хорооны дарга шалгалт дууссанаас хойш долоо хоногийн дотор хуралдааныг товлож, бүрэлдэхүүнийг томилно.”

**5**/**35 дугаар зүйл:**

**“35 дугаар зүйл.** **Нийт гишүүдийн хуралдаан**

 35.1. Сахилгын хорооны нийт гишүүдийн хуралдаанаар шүүгчид үүсгэсэн сахилгын хэрэг болон сахилгын хэрэг үүсгэхээс татгалзсан гомдлыг сахилгын хэрэг үүсгэснээс хойш 30 хоногийн дотор хянан шийдвэрлэнэ.

35.2.Шаардлагатай тохиолдолд энэ хуулийн 35.1-д заасан хугацааг Сахилгын хорооны дарга 30 хоногоор нэг удаа сунгаж болно.”

**6/36 дугаар зүйлийн 36.2 дахь хэсэг:**

“36.2.Сахилгын хорооны магадлалыг гарсан өдрөөс хойш 10 хоногийн дотор гомдол, мэдээлэл гаргагч болон сахилгын хэрэгт холбогдсон шүүгчид энэ хуулийн 34.5-д заасан журмаар гардуулна.”

**7/37 дугаар зүйлийн 37.2 дахь хэсэг:**

“37.2. Энэ хуулийн 37.1.3-т заасан сахилгын арга хэмжээ ногдуулсан магадлал гарсан тохиолдолд Сахилгын хорооны ажлын алба гурав хоногийн дотор Шүүхийн ерөнхий зөвлөлд хүргүүлэх бөгөөд Шүүхийн ерөнхий зөвлөл 14 хоногийн дотор хэлэлцэж, Ерөнхийлөгчид өргөн мэдүүлнэ.”

 **4 дүгээр зүйл**. Шүүгчийн эрх зүйн байдлын тухай хуулийн 33 дугаар зүйлийн “Сахилгын хэрэг үүсгэх” гэснийг “Гомдол, мэдээлэл гаргах” гэж, 33.2 дахь хэсгийн “Ёс зүйн” гэснийг “Сахилгын” гэж, 36 дугаар зүйлийн “Ёс зүйн” гэснийг “Сахилгын” гэж, “шийдвэр” гэснийг “магадлал” гэж, 36 дугаар зүйлийн 36.1 дэх хэсгийн “Ёс зүйн” гэснийг “Сахилгын” гэж, “шийдвэрийн” гэснийг “магадлал” гэж, 37 дугаар зүйлийн 37.1 дэх хэсгийн “...хууль, шүүгчийн ёс зүйн дүрэм, шүүхийн байгууллага дахь хөдөлмөрийн харилцааг зохицуулсан хуулиар тогтоосон журмыг..” гэснийг “...хуулийн 31 дүгээр зүйлийн 31.1 дэх хэсгийг” гэж тус тус өөрчилсүгэй.

**5 дугаар зүйл.** Шүүгчийн эрх зүйн байдлын тухай хуулийн 18 дугаар зүйлийн 18.6 дахь хэсгээс “18.5-д” гэснийг хассугай.

**6 дугаар зүйл.** Энэ хуулийг 2019 оны .. дүгээр сарын ..-ний өдрөөс эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2019 оны ... дугаар Улаанбаатар хот

сарын ...-ны өдөр

**ШҮҮХИЙН ЗАХИРГААНЫ ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

 **1 дүгээр зүйл**.Шүүхийн захиргааны тухай хуульд доор дурдсан агуулгатай дараах хэсэг, заалт нэмсүгэй:

 **1**/**32 дугаар зүйлийн 32.10, 32.11, 32.12 дахь хэсэг:**

“32.10. Сахилгын хорооны дарга, гишүүнээс бүрэн эрхийнхээ хүрээнд дангаар шийдвэр гаргахдаа захирамж, сахилгын хэрэг үүсгэх эсэхийг гурван гишүүний бүрэлдэхүүнээр шийдвэрлэхдээ тогтоол, нийт гишүүдийн хуралдаанаас тогтоол, магадлал гаргана.”

32.11. Сахилгын хорооны орон тооны гишүүний цалин хөлс, албан тушаалын ангилал, зэрэглэл, цалин хөлсийг Улсын Их Хурал, орон тооны бус гишүүний урамшууллын хэмжээг Шүүхийн ерөнхий зөвлөл тус тус тогтооно.

32.12.Ерөнхийлөгч энэ хуулийн 32.3-т заасан журмаар нэр дэвшүүлсэн шийдвэрийг хүлээн авснаас хойш 30 хоногийн дотор батламжилна. Энэ хуульд заасан шаардлага хангаагүй гэж үзвэл Ерөнхийлөгч Сахилгын хорооны гишүүнээр томилохоос татгалзаж, үндэслэлээ нийтэд мэдээлнэ.

 **2/23 дугаар зүйлийн 23.6 дахь хэсгийн 23.6.3 дахь заалт:**

 “23.6.3. Шүүгчийн мэргэшлийн ур чадварын үнэлгээ хийх ажлыг Ерөнхий зөвлөлийн удирдамжийн дагуу зохион байгуулж, үнэлгээ дүгнэлт гаргах.”

**2 дугаар зүйл**. Шүүхийн захиргааны тухай хуулийн 32 дугаар зүйлийн 32.2, 32.3, 32.4, 32.6, 32.9, 32.10 дахь хэсгийг доор дурдсанаар өөрчлөн найруулсугай:

 “32.2. Сахилгын хороо есөн гишүүнээс бүрдэнэ. Энэ хуулийн 32.3-т заасан бүрэлдэхүүний шүүх, Улсын Их Хурлын Хууль зүйн байнгын хороо, Монголын хуульчдын холбооноос тус бүр нэг гишүүн, Сахилгын хорооны дарга нь орон тооны, бусад гишүүд нь орон тооны бус байна.

32.3. Сахилгын хорооны гишүүнд анхан, давж заалдах, хяналтын шатны шүүхийн шүүгчдийн зөвлөгөөнөөс шүүн таслах ажиллагааны туршлагатай хуульч тус бүр нэг, Монголын хуульчдын холбооноос гурван хуульч, Улсын Их Хурлын Хууль зүйн байнгын хорооноос гурван эрдэмтнийг тус тус нэр дэвшүүлнэ. Сахилгын хорооны гишүүнд нэр дэвшсэн хуульч нь хуульчийн мэргэжлийн үйл ажиллагааг 10-аас доошгүй жил эрхэлсэн байна. Сахилгын хорооны бүрэлдэхүүнд Ерөнхий зөвлөлийн болон шүүхийн захиргааны байгууллагын ажилтан, өмгөөлөгч, прокурор орохыг хориглоно.

32.4. Сахилгын хорооны дүрэм, гишүүний ёс зүйн дүрэм, бүрэлдэхүүнийг Ерөнхийлөгч батална.

32.6. Сахилгын хорооны даргыг гишүүдийн олонхын санал болгосноор Ерөнхийлөгч томилно.

32.9. Сахилгын хорооны дарга, гишүүнээс бүрэн эрхээ хэрэгжүүлэх нөхцөлийг хангах Ажлын албатай байх бөгөөд Ажлын албаны бүтэц, бүрэлдэхүүн, төсвийг тус хорооны саналыг үндэслэн Ерөнхий зөвлөл батална. Ажлын албаны ажиллах журмыг Сахилгын хорооны дүрмээр тогтооно.

 **3 дугаар зүйл.** Шүүхийн захиргааны тухай хуулийн 7 дугаар зүйлийн 7.1 дэх хэсгийн 7.1.4, 7.1.9 дэх заалтын “Ёс зүйн” гэснийг “Сахилгын”, 32 дугаар зүйлийн “ёс зүйн” гэснийг “сахилгын” гэж, 32.1 дэх хэсгийн “Ёс зүйн” гэснийг “сахилгын” гэж, “цаашид “Ёс зүйн хороо”” гэснийг “цаашид “Сахилгын хороо”” гэж, 32.5, 32.7, 32.8, 32.9, 33.1, 33.2 дахь хэсэг, 33 дахь хэсгийн 33.1.1, 33.2.4 дэх заалт, 33 дугаар зүйлийн “Ёс зүйн” гэснийг “Сахилгын” гэж тус тус өөрчилсүгэй.

**4 дүгээр зүйл**. Энэ хуулийг Шүүгчийн эрх зүйн байдлын тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

**ГАРЫН ҮСЭГ**

 Төсөл

**МОНГОЛ УЛСЫН ХУУЛЬ**

2019 оны ... дугаар сарын ...-ны өдөр Улаанбаатар хот

**ЗАХИРГААНЫ ХЭРЭГ ШҮҮХЭД ХЯНАН ШИЙДВЭРЛЭХ ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Захиргааны хэрэг шүүхэд хянан шийдвэрлэх тухай хуульд доор дурдсан агуулгатай 1301 дүгээр зүйл нэмсүгэй:

**“1301 дүгээр зүйл.Шүүхийн сахилгын хорооны магадлалд гаргасан гомдлыг хянан шийдвэрлэх**

**1301**.1. Энэ зүйлд өөрөөр заагаагүй бол Улсын дээд шүүхийн Захиргааны хэргийн танхим энэ хуулийн Арван гуравдугаар бүлэгт заасан журмаар Шүүхийн сахилгын хорооны магадлалд гаргасан гомдлыг хүлээж авч, хянан шийдвэрлэнэ.

**1301**.2. Хяналтын шатны шүүхээс хууль буруу тайлбарлан хэрэглэсэн, эсхүл сахилгын хэргийг хянан шийдвэрлэх хуульд заасан журам зөрчсөнөөс өөр үндэслэлээр Сахилгын хорооны магадлалыг хянахгүй.

**1301**.3. Шүүхээс сахилгын хэргийг дараах байдлаар хянан шийдвэрлэж тогтоол гаргана:

 **1301**.3.1. магадлалыг хэвээр үлдээж, гомдлыг хангахгүй орхих;

 **1301**.3.2. магадлалыг хүчингүй болгож, хэргийг дахин хэлэлцүүлэхээр Сахилгын хороонд буцаах.

**1301**.4. Улсын дээд шүүхийн Захиргааны хэргийн танхимын шүүгчид холбогдох Сахилгын хорооны магадлалыг эс зөвшөөрсөн гомдлыг Улсын дээд шүүхийн Иргэний хэргийн танхим энэ хуульд заасан үндэслэл, журмаар хянан шийдвэрлэнэ.”

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2019 оны ... дугаар Улаанбаатар хот

сарын ...-ны өдөр

**МОНГОЛ УЛСЫН ШҮҮХИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

 **1 дүгээр зүйл**.Монгол Улсын шүүхийн тухай хуулийн 25 дугаар зүйлийн 25.2 дахь хэсгийн 25.2.7 дахь заалтын “ёс зүйн” гэснийг “сахилгын” гэж өөрчилсүгэй.

**2 дугаар зүйл**. Энэ хуулийг Шүүгчийн эрх зүйн байдлын тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

**ГАРЫН ҮСЭГ**